ועדת הכספים, כנסת 17, פרוטוקול מספר 256, 2006-12-24 15:45

יעקב ליצמן: אני פותח את ישיבת ועדת הכספים.

יעקב ליצמן: אנחנו דנים בסעיף 76, חוק ערי ואזורי פיתוח.

ראובן ריבלין: אני לא מבין מה כתוב כאן.

ראובן ריבלין: מה זה "לפי המוצהר תינתן לממשלה הסמכות לקבוע אזורי עדיפות לאומית.

ראובן ריבלין: רק כשתעשה הממשלה שימוש בסמכותה זו יהיו לכך משמעות לתקציב ועל משק המדינה".

קריאה: עד שהממשלה לא מכריזה, זה לא עולה כסף.

יעקב ליצמן: אני מבקש מהיועצת המשפטית להקריא את ההצעה.

שגית אפיק: 76.

שגית אפיק: תיקון חוק ערי ואזורי פיתוח.

שגית אפיק: בחוק ערי ואזורי פיתוח, התשמ"ח-1988 – (א) בשם החוק, במקום "ערי ואזורי פיתוח", יבוא "אזורי עדיפות לאומית".

שגית אפיק: (ב) במקום סעיפים 1 עד 24 יבוא: 1.

שגית אפיק: "מטרת החוק מטרת חוק זה היא לאפשר פיתוח וקידום של אזורים או יישובים שהממשלה החליטה כי הם בעלי עדיפות ברמה הלאומית.

שגית אפיק: 2.

שגית אפיק: קביעת אזורים (א) הממשלה רשאית להחליט כי בתחומים ולתקופות שהחליטה יהיו אזורים מסוימים או יישובים מסוימים בעלי עדיפות ברמה הלאומית (להלן – אזור עדיפות לאומית).

שגית אפיק: (ב) לאזורי עדיפות לאומית תקנה הממשלה הטבות כפי שתחליט לפי האמור בסעיף 3.

שגית אפיק: (ג) לצורך החלטה על אזור או יישוב כבעל עדיפות לאומית, ראית הממשלה לשקול, בין היתר, את השיקולים הבאים: (1) חוסנו הכלכלי והחברתי ורמת השירותים בו.

שגית אפיק: (2) מיקומו הגיאוגרפי, לרבות המרחק שלו מריכוזי אוכלוסיה וממרכז הארץ.

שגית אפיק: (3) התכנון של פריסת אוכלוסין ברחבי המדינה.

שגית אפיק: (4) מצב הביטחון בו.

שגית אפיק: (5) הצורך בצמצום פערים בינו לבין אזורים או ישובים אחרים או בין קבוצות אוכלוסיה תושבות האזור לבין קבוצות אוכלוסיה אחרות במדינה.

שגית אפיק: (6) שיקולים נוספים למימוש מטרות חוק זה.

שגית אפיק: 3.

שגית אפיק: קביעת תחומים ודרכים למתן עדיפות (א) הטבות לאזורי עדיפות לאומית יכול שיינתנו בתחומים מתחומי פעילות הממשלה, או בחלק מהם, ובכלל זה בתחום החינוך והתרבות, התעסוקה, הרווחה, הבינוי והשיכון, התעשייה, החקלאות, התיירות והתשתיות.

שגית אפיק: (ב) הממשלה תחליט על מתן הטבות לאזור עדיפות לאומית, לרבות דרכים ואמצעים מתאימים להינתן, באופן ההולם את כלל נסיבות העניין.

שגית אפיק: בכלל כך תחליט הממשלה על התקופה ועל אמות המידה למתן ההטבות כאמור, ויכול שתחליט בדבר מתן הטבות שונות או דרכים ואמצעים שונים להענקתן, בין היתר לאזורים שונים או ליישובים שונים.

שגית אפיק: (ג) הממשלה רשאית לבחור, בין היתר, אחת או יותר מהדרכים באות למתן הטבות: (1) מתן מענק כספי או העמדת הלוואה.

שגית אפיק: (2) מתן הטבות במסגרת פעילותם של המשרדים השונים, בין היתר על ידי תגבור פעילויות קיימות ובין על ידי פעילויות ייעודיות.

שגית אפיק: 4.

שגית אפיק: דיווח משרדי הממשלה ידווחו לממשלה, את לשנה, על היקף ההטבות שניתנו על ידם לפי חוק זה ולפי חוקים אחרים המקנים הטבות על בסיס עדיפות לאומית.

שגית אפיק: 5.

שגית אפיק: שר ממונה ראש הממשלה, בהתייעצות עם שר האוצר, ממונה על ביצוע חוק זה.

שגית אפיק: 6.

שגית אפיק: שמירת דינים (1) האמור בחוק זה לא יגרע מכל הטבה הניתנת באזור או ביישוב או מסמכות למתן הטבה כאמור לפי כל חוק אחר.

שגית אפיק: (2) החלטת ממשלה המקנה הטבות על בסיס עדיפות לאומית באזור או בישוב, שלא לפי חוק, ערב תחילתו של חוק זה, תעמוד בתוקפה עד תום שנה מתחילת חוק זה או עד המועד הקבוע בה, ולפי המוקדם מביניהם.

סמדר אלחנני: למה בכלל צריך את החוק הזה?

דוידה לחמן-מסר: בג"צ אמר שהממשלה לא יכולה להחליט.

סמדר אלחנני: על אזורי עדיפות לאומית?

דוידה לחמן-מסר: כן.

סמדר אלחנני: זה קיים היום.

דוידה לחמן-מסר: מה לעשות שגם אנחנו כפופים לבג"ץ כמוכם והיה בג"ץ שנקרא בג"ץ ועדת המעקב.

דוידה לחמן-מסר: צריך לעשות חוק שיגבר על החלטות בג"ץ.

דוידה לחמן-מסר: אדוני, לפרוטוקול.

דוידה לחמן-מסר: חוק ערי ואזורי פיתוח שקיים ושאותו הממשלה הציעה לבטל ואתם קיימתם לגביו דיון ראשוני, עסק בשאלת הטבות לערים ואזורי פיתוח.

דוידה לחמן-מסר: במקביל היו החלטות ממשלה שכולכם מכירים היטב והממשלה קיבלה החלטות ועשתה מפת אזורי עדיפות לאומית.

דוידה לחמן-מסר: הייתה עתירה לבג"ץ של ועדת המעקב שטענה שהחלטת הממשלה בעניין אזורי עדיפות לאומית בנושא החינוך, המפה לא חוקית.

דוידה לחמן-מסר: הנימוקים היו שניים: ראשית, שלממשלה אין סמכות לקבוע אזורי עדיפות לאומית, ושנית, שבמקרה דנן ספציפית הקריטריונים שנקבעו, לטענת בית המשפט, היו מפלים.

דוידה לחמן-מסר: אנחנו טענו שלנו יש סמכות מכוח סעיף 42 שעוסק בסמכות השיורית של הממשלה בחוק יסוד הממשלה, מה שהיה פעם סעיף 39.

דוידה לחמן-מסר: בג"ץ לא קיבל את עמדתנו.

דוידה לחמן-מסר: דהיינו, בג"ץ לא קיבל את העמדה שהרשות המבצעת, קרי, הממשלה, רשאית במסגרת סמכותה הרזידואלית – השיורית – לקבל החלטות בעניין אזורי עדיפות לאומית.

דוידה לחמן-מסר: משום כך באנו לפניכם היום.

דוידה לחמן-מסר: החלטת בג"ץ עסקה לגבי החלטות של הממשלה שלא נבעו מדבר חקיקה מפורש אלא שהממשלה מחליטה כמחליטה.

ראובן ריבלין: כדי להעדיף היא צריכה שתהיה לה סמכות בחוק.

דוידה לחמן-מסר: נכון.

דוידה לחמן-מסר: לכן אנחנו מבקשים ואנחנו חושבים שהאכסניה הנכונה זה כאן.

ראובן ריבלין: ומה השיקולים הפוליטיים?

ראובן ריבלין: לאשר לה גם לא לעשות שוויוני?

דוידה לחמן-מסר: לא, זה אסור לעשות.

דוידה לחמן-מסר: לא אמרתי שיש שיקולים פוליטיים.

דוידה לחמן-מסר: לא כתוב שאפשר לא שוויוני ולא כתוב שיקולים פוליטיים אלא כתוב שיקולים נוספים כי אולי לא עשינו רשימה מספיק מלאה למימוש מטרות חוק זה.

דוידה לחמן-מסר: יש לנו סד על הידיים והסד הוא המטרות של החוק.

ראובן ריבלין: את ממליצה בפנינו שנדחה את זה.

דוידה לחמן-מסר: אני מבקשת להסביר את הכול ולהציג את הפרופוזיציה במלואה.

דוידה לחמן-מסר: החוק שעמד בפניכם הוא ביטול חוק ערים ואזורי פיתוח.

דוידה לחמן-מסר: אתם קיימתם בזה דיון מלומד.

דוידה לחמן-מסר: במידה שאתם תחליטו שלא לבטל את החוק אלא לדחות אותו לשנה נוספת, כפי שאני מבינה שהיו כאן דיבורים, אנחנו נבקש גם לדון בהסדר הקבוע שייעשה בתום השנה הזאת, האם החוק הזה יכנס או לא, ואנחנו נציע שזה יהיה ההסדר הקבוע.

דוידה לחמן-מסר: את זה אנחנו נסכים לפצל ולדון בו במשך פרק זמן קרוב.

דוידה לחמן-מסר: אם ההסדר הזה לא יעבור, לפי מצוות בג"ץ, בפברואר כל המפות, אזורי עדיפות לאומית במדינת ישראל שמקורן איננו בחקיקה, מתבטלות ואתן גם כל ההטבות שנובעות מהן.

יעקב ליצמן: לכן אתם מבקשים שנה.

דוידה לחמן-מסר: נכון.

דוידה לחמן-מסר: אנחנו מבקשים שנה.

דוידה לחמן-מסר: אנחנו מבקשים שחוק ערים ואזורי פיתוח שעומד בפניכם, אתם תחליטו.

דוידה לחמן-מסר: רציתם לדחות אותה לשנה, שהוא יידחה לשנה.

דוידה לחמן-מסר: במקביל הפרק הזה שאותו אנחנו מבקשים שיהיה הסדר הקבע של חוק ערים ואזורי פיתוח, מאחר ובין היתר הוא הובא בפניכם עתה, אתם תשתמשו בסמכותכם לפי סעיף 121 לתקנון הכנסת שבו ניתן לפצל לתקופות, ואת ההסדר הקבוע שמכוחו ניתן יהיה להסמיך את הממשלה לאשר הטבות לאזורי פיתוח, נפצל, נכניס ונפצל.

יעקב ליצמן: מה תהיה התוצאה?

דוידה לחמן-מסר: התוצאה תהיה שאנחנו נבקש לדון בדחיפות בנוסח שהבאנו לכם, בהנחה שהנוסח יהיה הנוסח המתוקן, במשך חודש ינואר הקרוב, כך שבעזרת השם בחודש פברואר לא תתבטלנה כל המפות וההטבות שניתנות לכלל התושבים במקומות ההם.

ניסן סלומינסקי: בג"ץ נתן שנה לממש את זה.

דוידה לחמן-מסר: השנה חלפה.

דוידה לחמן-מסר: השנה מסתיימת בפברואר.

דוידה לחמן-מסר: אני לא באה אליכם סתם.

ראובן ריבלין: את רוצה לצרף את זה לחוק ההסדרים ולאחר מכן לפצל.

דוידה לחמן-מסר: נכון.

דוידה לחמן-מסר: אני לא מצרפת.

דוידה לחמן-מסר: חוק ערים ואזורי פיתוח עוסק כולו בהטבות לערים ואזורי פיתוח.

דוידה לחמן-מסר: זה לא נושא חדש.

דוידה לחמן-מסר: הממשלה ביקשה לבטל את כל החוק.

דוידה לחמן-מסר: אנחנו מבקשים לפצל את אופן הטיפול בביטול והביטול יהיה לשתי תקופות: שלב ראשון יהיה דחייה, שלב שני יהיה דיון בהסדר הקבע.

דוידה לחמן-מסר: לכן זה איננו נושא חדש.

דוד טל: זה לא חוק עוקף בג"ץ?

דוידה לחמן-מסר: לא.

חיים אורון: אם עד פברואר נחוקק את החוק, מתי הממשלה תביא את המפה?

דוידה לחמן-מסר: אנחנו מבקשים שתחוקקו את החוק הזה כמה שאפשר בהקדם, אפילו עד סוף ינואר ואנחנו עובדים על המפה כל הזמן.

דוידה לחמן-מסר: יש כאן ויכוח - שאני מציעה לא להיכנס אליו ברגע זה – בשאלה של אישור המפה שזה במנדט ועדת הכספים.

דוידה לחמן-מסר: כידוע לכם, גם היום אתם לא מאשרים את החלטות הממשלה שניתנו לערים ואזורי פיתוח.

דוידה לחמן-מסר: אלה הן החלטות שעומדות בתוקפן.

דוידה לחמן-מסר: במידה והוויכוח הזה יעלה, והוא יעלה בחודש ינואר, אנחנו גם נדון בו.

דוידה לחמן-מסר: אני מבקשת מכם לא לדון בו עכשיו.

יעקב ליצמן: מתי תאושר המפה?

דוידה לחמן-מסר: בפברואר.

חיים אורון: החוק הוא הבסיס עליו תביאו מפות קונקרטיות.

דוידה לחמן-מסר: נכון.

דוידה לחמן-מסר: נגבש.

ראובן ריבלין: קיים מצב שהממשלה אישרה מפה שנפסלה על-ידי הבג"ץ מחוסר סמכות.

ראובן ריבלין: היא לא נכנסה לשאלה של השוויון.

דוידה לחמן-מסר: היא נכנסה.

ראובן ריבלין: בסדר.

ראובן ריבלין: בא ואומר הבג"ץ שקודם כל תן לו סמכות והוא יתקן את המפה.

דוד טל: באישור ועדת הכספים, ואז תוכל לראות את המפה ולאשר או לא לאשר.

דוידה לחמן-מסר: היינו כמה פעמים בשאלה של עדיפות אזורים.

חיים אורון: החוק הזה לא יעבור.

דוידה לחמן-מסר: ההטבות תתבטלנה.

דוידה לחמן-מסר: אוי לי מיוצרי ואוי לי מיצרי.

חיים אורון: הוא לא יעבור לא בגלל מה שיש בחוק, אלא כל מיני חברים ירצו לדעת מה המפה והם ימנעו את המפה באמצעות החוק.

חיים אורון: על המפה הם לא יכולים להשפיע, אבל על החוק הם יכולים.

חיים אורון: אני מהאופוזיציה, אין לי בעיה.

ניסן סלומינסקי: אף אחד לא יאשר בלי לראות את המפה.

דוידה לחמן-מסר: יש לנו שנה למפות.

דוידה לחמן-מסר: יש כמה מפות ואין מפה אחת.

ניסן סלומינסקי: לכל תחום יכולה להיות מפה אחרת.

דוידה לחמן-מסר: יש היום הרבה מאוד משרדי ממשלה.

דוידה לחמן-מסר: בוא ניקח את תחום החינוך שמטפל בילדים נניח עם קשיים.

דוידה לחמן-מסר: אם הם מיטיבים עם הילדים האלה ומתגברים את החינוך ברחבי המדינה, המפה הפונקציונאלית של משרד החינוך זאת לא המפה הזאת.

ראובן ריבלין: זאת מפה של הממשלה.

דוידה לחמן-מסר: תודה רבה חבר הכנסת ריבלין, אתה עוזר לי מאוד.

ראובן ריבלין: אני מוכרח לומר שזה מעשה מלאכת מחשבת, אבל אני לא אומר שאני אצביע בעד.

ראובן ריבלין: אני אצביע כשאני אראה את המפה.

דוידה לחמן-מסר: שימו לב לסעיף 2 לחוק שמונח לפניכם, הוראת מעבר.

דוידה לחמן-מסר: הסעיף אומר: "החלטת ממשלה המקנה הטבות על בסיס עדיפות לאומית שלא לפי חוק זה שהייתה קיימת ערב תחילתו של חוק זה, תעמוד בתוקפה עד תום שנה מתחילת חוק זה או עד המועד הקבוע בה, לפי המוקדם שביניהם".

דוידה לחמן-מסר: זאת ההסמכה.

דוידה לחמן-מסר: אנחנו כאן אומרים שאם החוק הזה יחוקק, הסדרנו את מקור הסמכות.

דוידה לחמן-מסר: משהוסדר מקור הסמכות נדרשת העבודה הפרטנית, כי יכול להיות שתהיה יותר ממפה אחת, וסביר להניח שתהיה יותר ממפה אחת.

ניסן סלומינסקי: היא מסכימה לפצל את זה.

ניסן סלומינסקי: בואו נפצל את זה ואחר כך נדבר.

יעקב ליצמן: האם נדרש מאתנו כרגע להצביע על סעיף 121, על זה שביקשתם לפצל את הסעיף הזה?

דוידה לחמן-מסר: כן.

יעקב ליצמן: ואתם מבקשים את זה עכשיו.

דוידה לחמן-מסר: הפיצול שמבקשים הוא פיצול ענייני ולא סעיפים.

דוד טל: אדוני היושב-ראש, אני חושב שאי-אפשר לעשות אפליה, גם אם זו אפליה מתקנת.

דוד טל: ביקשנו, התחננו, התפלשנו בעפר כדי שתפצל סעיפים אחרים יותר חשובים מהסעיף הזה, ולא הלכת על זה.

יעקב ליצמן: אני מוכן לפצל רק דבר אחד, את חוק התקציב.

שי חרמש: אנשים לא מבינים על מה מדברים חברי הכנסת.

שי חרמש: בג"ץ הורה לממשלה עד ה-27 בפברואר 2007.

שי חרמש: נוצר מצב שאם לא יעמדו בלוח זמנים, רק בנושא החינוך, ב-31 במרץ תהיה פגיעה.

דוידה לחמן-מסר: סעיף 2 פותר את זה, אם תחוקקו את החוק הזה עד ינואר.

יעקב ליצמן: אנחנו יודעים שבפברואר זה מסתיים.

יעקב ליצמן: אם אתם לא רוצים להצביע היום על הפיצול, נצביע מחר.

יעקב ליצמן: אם אתם רוצים להצביע עכשיו, נצביע עכשיו.

חיים אורון: אתה דבר ראשון צריך להצביע על חוק האזורים, כי זה הבסיס.

חיים אורון: אתה צריך דבר ראשון לקיים את הדיון ולקבל החלטה של הארכת תוקף של החוק של ז'ק אמיר בשנה נוספת.

חיים אורון: ברגע שהדבר הזה מאושר, נוצרת הפלטפורמה ועליה מלבישים את החוק שלכם.

חיים אורון: כרגע מה שכתוב כאן מת, אין פלטפורמה.

יעקב ליצמן: החוק הזה הוא לא על סדר היום כי הוא לא בחוק ההסדרים.

חיים אורון: אם אתה מבטל את הביטול, הוא קיים.

חיים אורון: אם הוא קיים, אפשר לשים את הפלטפורמה.

יעקב ליצמן: זאת אומרת, אני צריך לומר שהחוק הזה בטל ואני מפצל.

חיים אורון: לא, אתה דוחה את תחולתו בשנה ואז הוא קיים בספר החוקים.

דוידה לחמן-מסר: במקום הביטול את המכניס סעיף: חוק ערים ואזורי פיתוח נדחה לשנה.

דוידה לחמן-מסר: אז אתה מפצל את ההסדר הקבוע.

שגית אפיק: ההסדר הקבוע הוא בעצם הביטול שלו.

יעקב ליצמן: מי שרוצה להגיש הסתייגות על החוק, אחר-כך צריך להאריך ואחר-כך צריך לבטל.

שגית אפיק: לא צריך הסתייגות.

שגית אפיק: היא רוצה לקצר.

חיים אורון: המצב היום שאם אתה לא מאריך אותו, תבטל.

חיים אורון: בחוק ההסדרים הקודם ביטלו אותו.

דוידה לחמן-מסר: סעיף 121 אומר שהביטול יכול להיות בתקופות.

דוידה לחמן-מסר: לא סעיפים.

דוידה לחמן-מסר: אני מבטלת את המהות.

יעקב ליצמן: אתם רוצים להצביע היום להאריך את זה בשנה?

שגית אפיק: לדחות בשנה את תחילתו של חוק אזורי וערי פיתוח.

יעקב ליצמן: זו הכוונה.

שגית אפיק: תחילתו של החוק לאזורי וערי פיתוח לאורך השנים נדחתה.

שגית אפיק: ב-31 בדצמבר, אם הוא לא יידחה או יבוטל, הוא יתחיל לפעול אוטומטית.

ניסן סלומינסקי: אתם רוצים להאריך את החוק הקיים.

יעקב ליצמן: מה שמונח לפנינו זה רק החוק של ז'ק אמיר.

יעקב ליצמן: החוק האורגינאלי לא מונח בפנינו, החוק שאתם רוצים להאריך לשנה.

דוידה לחמן-מסר: זה החוק.

חיים אורון: תנו לי דקה ואני אסביר לאט לאט.

חיים אורון: יש חוק מ-1988 שהממשלה באה לכאן ואמרה שנבטל אותו.

חיים אורון: אם לא היינו מבטלים אותו, ב-1 בינואר הוא נכנס לתוקפו ואז צריכים לתת לדימונה פי עשר משכורות.

יעקב ליצמן: זה ז'ק אמיר.

חיים אורון: כן.

יעקב ליצמן: אם כן, זה החוק של ז'ק אמיר שמופיע כאן שאת זה הממשלה ביקשה לבטל.

יעקב ליצמן: עכשיו לא החוק של ז'ק אמיר, אבל יש חוק בפועל.

חיים אורון: לא, אין חוק.

שגית אפיק: אין חוק.

דוידה לחמן-מסר: זה חוק שקיים בכנסת בספר החוקים שאותו דוחים כל שנה.

חיים אורון: הממשלה עד לפני שעה ביקשה מאתנו לבטל את החוק כדי שלא ייכנס לתוקפו ב-1 בינואר.

חיים אורון: עכשיו הם שינו את דעתם ואמרו שנשאיר אותו עוד שנה.

חיים אורון: למה?

חיים אורון: כי אז נוצר מסד שעליו מגישים תיקון לחוק אזורי פיתוח, שזה זה, כי זה המסד היחידי שיש להם וכאן הם הכניסו בסעיף 2 בסוף תרגיל, שאם זה מאושר עד ל-28 בפברואר על-ידי כנסת ישראל, כל מה שהיה לפני כן, נשאר, שריר וקיים עד שעושים את כל התוכנית החדשה.

חיים אורון: זה מה שרוצים מאתנו.

חיים אורון: האיום הוא שאם אתה לא עושה את הקונסטרוקציה הזאת, ב-28 בפברואר הכול מתמוטט.

יעקב ליצמן: היות שאין חוק, החוק היחידי שישנו הוא החוק של ז'ק אמיר ולכן הממשלה בלית ברירה חייבת להסתמך עליו.

דוידה לחמן-מסר: זה לא בגלל החוק של ז'ק אמיר, זה באותו נושא ואני רוצה להסביר משהו שהוא חשוב משפטית.

דוידה לחמן-מסר: החוק הקיים היום בספר החוקים מאפשר מתן הטבות מסוימות, לא בהכרח שוויוניות, בהתאם לחוק הקיים.

דוידה לחמן-מסר: אנחנו מבקשים לפצל את החוק הזה לשתי תקופות: האחת, הסדר זמני, קרי, לדחות את זה לשנה, דהיינו עד שיתקבל החוק הזה, ואחר כך ההסדר הקבוע.

יעקב ליצמן: איפה החוק הזה שאת אומרת שאפשר לתת הטבות מסוימות?

דוידה לחמן-מסר: החוק הזה עוסק למעשה במהות של מתן הטבות לאזורי פיתוח.

דוידה לחמן-מסר: מה זה אזורי פיתוח?

דוידה לחמן-מסר: מפת עדיפות לאומית, ולכן זה הדבר המתאים.

ניסן סלומינסקי: החוק של ז'ק אמיר הרי לא הופעל.

ניסן סלומינסקי: החוק הזה שיש לה עוד לא קיים, ובכל אופן מדינת ישראל עובדת ונותנת הטבות לכל מיני עיירות פיתוח.

ניסן סלומינסקי: על סמך מה היא נותנת במשך שנים את ההטבות האלה?

ראובן ריבלין: בג"ץ קבע.

ניסן סלומינסקי: לא, בג"ץ קבע שיש דברים מסוימים, אבל יש איזה בסיס.

ניסן סלומינסקי: כל השנים הרי פועלים.

דוידה לחמן-מסר: למשל, חוק חינוך חובה, נניח שהוא בתוקף, מכוח זה משרד החינוך רשאי להקצות כספים למטרות החינוך.

דוידה לחמן-מסר: חוץ מזה, לכל משרד יש תפקיד, לדאוג לחינוך במדינת ישראל.

דוידה לחמן-מסר: מה שבג"ץ פסל, הוא לא פסל את העבודה המקצועית של כל משרד ומשרד בהתאם לשיקולים שלו, אלא הוא התייחס להחלטות הממשלה, המקרו, שבאות ומדברות על מדיניות הממשלה.

דוידה לחמן-מסר: למשל, פיתוח הנגב.

דוידה לחמן-מסר: למשל, שיקום הגליל.

דוידה לחמן-מסר: תיאורטית זו החלטה שנובעת ממקור הסמכות של הממשלה לנהל את המדינה.

דוידה לחמן-מסר: בג"ץ פסל את ההחלטה משתי סיבות: ראשית, אין סמכות, שנית, פגיעה בשוויון.

דוידה לחמן-מסר: גם אם מחר יהיה מקור סמכות, הממשלה צריכה לפעול בהתאם לעקרונות.

ראובן ריבלין: חוץ מסעיף 2 שאת נותנת לו רשות לפעול.

דוידה לחמן-מסר: שיקולים בחוק זה.

דוידה לחמן-מסר: אם יש לך סיבה.

דוידה לחמן-מסר: בוא ניקח דוגמה תיאורטית, את פיתוח הנגב.

ראובן ריבלין: הואיל ומשרד המשפטים אינו מחייב את עצמו, כפי שבית המשפט העליון, רק אנחנו מחויבים בכל הדברים שאתם אומרים לנו, החוק הזה הוא חוק עוקף בג"ץ ולכן אני תומך בו.

דוידה לחמן-מסר: אני לא חושבת שהוא חוק עוקף בג"ץ.

ראובן ריבלין: בא בג"ץ ואמר לכם שתחוקקו חוק.

ראובן ריבלין: נתנו לכם שנה ועכשיו אתם אומרים שלא הספקתם בשנה ולכן אתם תעקפו את בג"ץ עוד שנה.

ראובן ריבלין: לכו לבית המשפט העליון ותבקשו דחייה לעוד שנה.

יעקב ליצמן: הגשתי הסתייגות שיהיה באישור ועדת כספים.

יעקב ליצמן: מחר נצביע על זה.

ראובן ריבלין: כולנו מסכימים שההצבעה תהיה היום.

ראובן ריבלין: זה דבר שבהסכמה.

ראובן ריבלין: דרך אגב, היועץ המשפטי של משרד האוצר, בהצעת מחליטים, נתן את דעתו והוא אומר: "ובלבד שיהיו לכך השפעות על תקציב משק המדינה".

ראובן ריבלין: זאת אומרת, מי שיינתנו לו סדרי עדיפויות שלא היה בתקציב, צריך לבוא מאיפה התקציב יבוא.

ניסן סלומינסקי: בחודש שיהיה לנו לדון בזה, יעלו הרבה דברים.

יעקב ליצמן: רבותיי, ההצבעה תהיה מחר.

יעקב ליצמן: תודה רבה.

יעקב ליצמן: הישיבה נעולה.